CELEX: 32020R0267
Language: el
Date: 2020-02-26 00:00:00
Title: Εκτελεστικός κανονισμός (ΕΕ) 2020/267 της Επιτροπής της 26ης Φεβρουαρίου 2020 για τη μείωση της αλιευτικής ποσόστωσης για τον σολομό Ατλαντικού που διατίθεται στην Πολωνία το 2019 λόγω υπεραλίευσης το 2017

27.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 56/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/267 ΤΗΣ ΕΠΙΤΡΟΠΗΣ
         της 26ης Φεβρουαρίου 2020
         για τη μείωση της αλιευτικής ποσόστωσης για τον σολομό Ατλαντικού που διατίθεται στην Πολωνία το 2019 λόγω υπεραλίευσης το 2017
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η αλιευτική ποσόστωση της Πολωνίας για τον σολομό Ατλαντικού στα ενωσιακά ύδατα των υποδιαιρέσεων 22 - 31 (SAL/3BCD-F) για το έτος 2017 καθορίστηκε με τον κανονισμό (ΕΕ) 2016/1903 αριθ. του Συμβουλίου (2).
                  
               
                     (2)
                  
                  
                     Μετά τις ανταλλαγές ποσοστώσεων μεταξύ της Πολωνίας και της Λετονίας σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (3) και τη χρήση από την Πολωνία της ευελιξίας από έτος σε έτος σύμφωνα με το άρθρο 15 παράγραφος 9 του εν λόγω κανονισμού, η ποσόστωση αλιείας σολομού για την Πολωνία για το 2017 αυξήθηκε από 6 030 αρχικά, σε 13 693 τεμάχια σολομού.
                  
               
                     (3)
                  
                  
                     Κατά τη διάρκεια των αποστολών επιθεώρησης που πραγματοποιήθηκαν στην Πολωνία σύμφωνα με τον κανονισμό (ΕΚ) αριθ. 1224/2009 κατά τη διάρκεια του 2018, η Επιτροπή εντόπισε εσφαλμένα και ανεπαρκή στοιχεία αλιευμάτων από τα οποία αποκαλύφθηκε ότι σημειώθηκε υπέρβαση της πολωνικής ποσόστωσης του 2017 για τον σολομό Ατλαντικού στα ενωσιακά ύδατα των υποδιαιρέσεων 22-31 κατά 2 246 τεμάχια σολομού Ατλαντικού. Οι ανακολουθίες στα στοιχεία που υποβλήθηκαν για τη σύνθεση των αλιευμάτων αναφοράς και το επίπεδο της υπεραλίευσης επιβεβαιώθηκαν από διάφορες αποστολές ελέγχου και επαλήθευσης που πραγματοποιήθηκαν στην Πολωνία κατά τη διάρκεια του 2018 και του 2019 σύμφωνα με τον κανονισμό (ΕΚ) αριθ. 1224/2009. Οι σχετικές εκθέσεις ελέγχου κοινοποιήθηκαν και συζητήθηκαν δεόντως με την Πολωνία.
                  
               
                     (4)
                  
                  
                     Σύμφωνα με τη διαδικασία που προβλέπεται στο άρθρο 105 παράγραφος 4 του κανονισμού (ΕΚ) αριθ. 1224/2009, η Επιτροπή προέβη σε διαβουλεύσεις με την Πολωνία σχετικά με τις ποσότητες που αποτελούν αντικείμενο υπεραλίευσης και σχετικά με τις μειώσεις που πρέπει να πραγματοποιηθούν, με επιστολή στις 11 Οκτωβρίου 2019. Οι πολωνικές αρχές επιβεβαίωσαν την παραλαβή της εν λόγω επιστολής στις 11 Οκτωβρίου 2019.
                  
               
                     (5)
                  
                  
                     Με επιστολή στις 31 Οκτωβρίου 2019, η Πολωνία αναγνώρισε ότι είχε υπερβεί την ποσόστωση σολομού το έτος 2017 κατά 2 246 τεμάχια σολομού, και πρότεινε την αφαίρεση του ποσού από την ποσόστωσή της για το 2019. Μετά τις ανταλλαγές ποσοστώσεων, η ποσόστωση της Πολωνίας για τον σολομό Ατλαντικού το 2019 επαρκεί για να λειτουργήσει η εν λόγω αφαίρεση επιπλέον της μείωσης που πραγματοποιήθηκε λόγω υπεραλίευσης κατά το 2018 (4).
                  
               
                     (6)
                  
                  
                     Σύμφωνα με το άρθρο 105 παράγραφος 2 του κανονισμού (ΕΚ) αριθ. 1224/2009, εφαρμόζεται πολλαπλασιαστικός συντελεστής 1 όταν, όπως στην προκειμένη περίπτωση, η έκταση της υπεραλίευσης σε σχέση με επιτρεπόμενη εκφόρτωση ήταν ίση ή μικρότερη από 100 τόνους.
                  
               
                     (7)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η αλιευτική ποσόστωση για τον σολομό Ατλαντικού (Salmo Salar) στα ενωσιακά ύδατα των υποδιαιρέσεων 22-31 που κατανεμήθηκε στην Πολωνία για το έτος 2019 με τον κανονισμό (ΕΕ) 2018/1628 (5) μειώνεται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Φεβρουαρίου 2020.
            
               
                  Για την Επιτροπή
               
               
                  Η Πρόεδρος,
               
               Ursula VON DER LEYEN
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2016/1903 του Συμβουλίου, της 28ης Οκτωβρίου 2016, περί καθορισμού, για το 2017, των αλιευτικών δυνατοτήτων στη Βαλτική θάλασσα για ορισμένα αποθέματα ιχθύων και ομάδες αποθεμάτων ιχθύων και περί τροποποιήσεως του κανονισμού (ΕΕ) 2016/72 (ΕΕ L 295 της 29.10.2016, σ. 1).
         
            (3)  Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
         
            (4)  Εκτελεστικός κανονισμός (ΕΕ) 2019/2095 της Επιτροπής της 29ης Νοεμβρίου 2019 για τη μείωση της αλιευτικής ποσόστωσης για τον σολομό Ατλαντικού που διατίθεται στην Πολωνία το 2019 λόγω υπεραλίευσης το 2018 (ΕΕ L 317 της 9.12.2019, σ. 105).
         
            (5)  Κανονισμός (ΕΕ) 2018/1628 του Συμβουλίου, της 30ής Οκτωβρίου 2018, σχετικά με τον καθορισμό για το 2019, των αλιευτικών δυνατοτήτων για ορισμένα αποθέματα ιχθύων και ομάδες αποθεμάτων ιχθύων στη Βαλτική Θάλασσα και για την τροποποίηση του κανονισμού (ΕΕ) 2018/120 όσον αφορά ορισμένες αλιευτικές δυνατότητες σε άλλα ύδατα (ΕΕ L 272 της 31.10.2018, σ. 1).
      
      
         
            ΠΑΡΑΡΤΗΜΑ
            
                        
                           Κράτος μέλος
                        
                     
                     
                        
                           Κωδικός είδους
                        
                     
                     
                        
                           Κωδικός περιοχής
                        
                     
                     
                        
                           Ονομασία είδους
                        
                     
                     
                        
                           Ονομασία περιοχής
                        
                     
                     
                        
                           Αρχική ποσόστωση 2017 (σε τεμάχια)
                        
                     
                     
                        
                           Επιτρεπόμενες εκφορτώσεις για το 2017 (συνολική προσαρμοσμένη ποσότητα σε τεμάχια)
                            (1)
                        
                     
                     
                        
                           Σύνολο αλιευμάτων το 2017 (ποσότητα σε τεμάχια)
                        
                     
                     
                        
                           Κατανάλωση ποσόστωσης που συνδέεται με επιτρεπόμενες εκφορτώσεις
                        
                     
                     
                        
                           Υπεραλίευση που συνδέεται με επιτρεπόμενες εκφορτώσεις (ποσότητα σε τεμάχια)
                        
                     
                     
                        
                           Πολλαπλασιαστικός συντελεστής
                            (2)
                        
                     
                     
                        
                           Πρόσθετος πολλαπλασιαστικός συντελεστής
                            (3)
                            (4)
                        
                     
                     
                        
                           Μειώσεις που πρέπει να εφαρμοστούν το 2019 (ποσότητα σε τεμάχια)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Σολομός του Ατλαντικού
                     
                     
                        Ενωσιακά ύδατα των υποδιαιρέσεων 22-31
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  Ποσοστώσεις που διατίθενται σε κράτος μέλος σύμφωνα με τους σχετικούς κανονισμούς για τις αλιευτικές δυνατότητες, αφού ληφθούν υπόψη οι ανταλλαγές αλιευτικών δυνατοτήτων σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου (ΕΕ L 354 της 28.12.2013, σ. 22), η μεταφορά ποσοστώσεων από το 2016 στο 2017 σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου (ΕΕ L 115 της 9.5.1996, σ. 3) και το άρθρο 15 παράγραφος 9 του κανονισμού (ΕΕ) αριθ. 1380/2013 ή η επαναδιάθεση και μείωση των αλιευτικών δυνατοτήτων σύμφωνα με τα άρθρα 37 και 105 του κανονισμού (ΕΚ) αριθ. 1224/2009.
            
               (2)  Όπως ορίζεται στο άρθρο 105 παράγραφος 2 του κανονισμού (ΕΚ) αριθ. 1224/2009. Μείωση ίση με την ποσότητα υπεραλίευσης * 1,00 εφαρμόζεται σε όλες τις περιπτώσεις υπεραλίευσης ίσης ή μικρότερης των 100 τόνων.
            
               (3)  Όπως ορίζεται στο άρθρο 105 παράγραφος 3 του κανονισμού (ΕΚ) αριθ. 1224/2009, και εφόσον η έκταση της υπεραλίευσης υπερβαίνει το 10 %.
            
               (4)  Το γράμμα «Α» υποδηλώνει ότι έχει εφαρμοστεί πρόσθετος πολλαπλασιαστικός συντελεστής 1,5 λόγω της συνεχούς υπεραλίευσης τα έτη 2015, 2016 και 2017. Το γράμμα «C» υποδηλώνει ότι έχει εφαρμοστεί πρόσθετος πολλαπλασιαστικός συντελεστής 1,5 επειδή το απόθεμα υπόκειται σε πολυετές σχέδιο.